b'\n_START_ARTICLE_\nGiza\n_START_SECTION_\nPovijest\n_START_PARAGRAPH_\nNajpoznatije arheolo\xc5\xa1ko nalazi\xc5\xa1te Gize - visoravan Gize - sadr\xc5\xbei neke od najdojmljivijih spomenika drevne egipatske povijesti. Nekada je prosperirao zahvaljuju\xc4\x87i Nilu koji je direktno plavio Visoravan Gizu, pa su piramide u Gizi bile sagra\xc4\x91ene tako da se sa njih mo\xc5\xbee vidjeti drevna egipatska prijestolnica Memfis, koja je u doba njihove izgradnje bila u blizini dana\xc5\xa1njeg Kaira._NEWLINE_Sam grad se dosta mijenjao kroz vrijeme. Promjene infrastrukture su zabilje\xc5\xbeene za vrijeme razli\xc4\x8ditih re\xc5\xbeima koji su vladali Egiptom, uklju\xc4\x8duju\xc4\x87i britance u 19. i ranom 20. stolje\xc4\x87u, koji su sagradili veliki broj cesta, ulica i zgrada u okolnom podru\xc4\x8dju. \xc4\x8cesto se pogre\xc5\xa1no misli da je Giza ni\xc5\xa1ta drugo nego pustinja\xc2\xa0; me\xc4\x91utim, Giza je postala sredi\xc5\xa1te kulture Egipta te je gusto naseljena, tako da u njoj postoje mnoge zgrade i gradske slu\xc5\xbebe. Giza je zaprimila veliku pa\xc5\xbenju zbog velikog broja drevnih egipatskih spomenika na visoravni Giza, kao i tisu\xc4\x87e posjetitelja i turista kroz godine. Zbog toga su u inftastrukturu Gize ulagali kako britanske vlasti prije egipatske revolucije, tako i suvremena egipatska vlada s obzirom na njegovu turisti\xc4\x8dku va\xc5\xbenost._NEWLINE_Jedan od poznatih dijelova Gize je Alharam, koji je u pro\xc5\xa1losti bio popularan zbog no\xc4\x87nih klubova. U Zamaleku \xc5\xbeivi egipatska srednja klasa, dok je nedavno Almohandeseen postao prenaseljen.\n_START_SECTION_\nPristup gradu\n_START_PARAGRAPH_\nMe\xc4\x91unarodni posjetitelji u Gizu, koja ima vlastiti guvernatorat koji grani\xc4\x8di s Kairom, ovise o zra\xc4\x8dnoj luci Kairo jer u samoj Gizi jo\xc5\xa1 nije sagra\xc4\x91ena me\xc4\x91unarodna zra\xc4\x8dna luka._NEWLINE_Nakon \xc5\xa1to do\xc4\x91u u Kairo, ve\xc4\x87ina posjetitelja se koristi slu\xc5\xbebenim izletima prilikom kojih ih do piramida vode slu\xc5\xbebeni vodi\xc4\x8di. U Gizu se tako\xc4\x91er mo\xc5\xbee do\xc4\x87i preko sistema kairskog metroa, kao i taksijem, iako to stranim turistima zna predstavljati pote\xc5\xa1ko\xc4\x87e.\n_START_SECTION_\nGiza u popularnoj fikciji\n_START_PARAGRAPH_\nGiza je tako\xc4\x91er poznata kao nalazi\xc5\xa1te u znanstveno fantasti\xc4\x8dnoj seriji Stargate SG-1. Interplanetarni transportni ure\xc4\x91aj tamo prona\xc4\x91en je osnova zapleta istoimenog igranog filma i dvije televizijske serije.'